CELEX: 32017D1429
Language: lv
Date: 2017-08-04 00:00:00
Title: Padomes Īstenošanas lēmums (KĀDP) 2017/1429 (2017. gada 4. augusts), ar ko īsteno Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā

5.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 204/110
            
         PADOMES ĪSTENOŠANAS LĒMUMS (KĀDP) 2017/1429
   (2017. gada 4. augusts),
   ar ko īsteno Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 2. punktu,
   ņemot vērā Padomes Lēmumu (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (1), un jo īpaši tā 12. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               2015. gada 31. jūlijā Padome pieņēma Lēmumu (KĀDP) 2015/1333.
            
         
               (2)
            
            
               2017. gada 21. jūlijā Apvienoto Nāciju Organizācijas Drošības padomes komiteja, kas izveidota, ievērojot Apvienoto Nāciju Organizācijas Drošības padomes Rezolūciju 1970 (2011), apstiprināja viena kuģa pievienošanu to kuģu sarakstam, kuriem piemēro ierobežojošos pasākumus.
            
         
               (3)
            
            
               Tāpēc būtu attiecīgi jāgroza Lēmuma (KĀDP) 2015/1333 V pielikums,
            
         IR PIEŅĒMUSI ŠO LĒMUMU.
   1. pants
   Ar šo Lēmuma (KĀDP) 2015/1333 V pielikumu groza tā, kā izklāstīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2017. gada 4. augustā
      
         
            Padomes vārdā –
         
         
            priekšsēdētājs
         
         M. MAASIKAS
      
   
   
      (1)  OV L 206, 1.8.2015., 34. lpp.
   
   
      PIELIKUMS
      
                  1.
               
               
                  Turpmāk minēto kuģi pievieno to kuģu sarakstam, kuriem piemēro ierobežojošus pasākumus, kā izklāstīts Lēmuma (KĀDP) 2015/1333 V pielikumā:
               
            B.   Vienības
      
               
                  1.
               
               
                  Vārds:
                  CAPRICORN
                  
                     Cits vārds: nav informācijas. Iepriekš zināms kā: nav informācijas. Adrese: nav informācijas. Sarakstā iekļaušanas datums:2017. gada 21. jūlijs
                  
                     Papildinformācija
                  
                  Starptautiskajā Jūrniecības organizācijā (IMO): 8900878. Sarakstā iekļauts saskaņā ar Rezolūcijas 2146 (2014) 10. punkta a) un b) apakšpunktu, iekļaušana pagarināta un grozīta ar Rezolūcijas 2362 (2017) 2. punktu (aizliegums iekraut, transportēt vai izkraut; aizliegums ienākt ostās). Saskaņā ar Rezolūcijas 2146 11. punktu šī sarakstā iekļaušana ir spēkā no 2017. gada 21. jūlija līdz 21. oktobrim, ja vien saskaņā ar Rezolūcijas 2146 12. punktu komiteja to nepārtrauc ātrāk. Karoga valsts: Tanzānija. 2017. gada 16. jūlijā kuģa atrašanās vieta bija Kipras piekraste.